RESEP: Vinnige (soet) vuurpret | Netwerk24
Leser Louise Groenewald gee 'n paar idees vir nageregte wat maklik en vinnig voorberei kan word:
Vul roomyshorinkies met jou gunstelinglekkernye, byvoorbeeld malvalekkers, sjokolade, karamelstroop, grondboontjiebotter, sjokoladesmeer, neute, piesang en koekies. Draai toe in foelie en sit op rooster oor matige kole vir omtrent 10 minute. Bedien saam met jou gunstelingroomys.
Jaffels op die kole is 'n groot bederf as jy dit met 'n heerlike soet vulsel maak, byvoorbeeld 'n melktertvulsel. Hierdie resep lewer vier jaffels.
60 g witsuiker
Klits 4 eetlepels van die melk saam met die eiergele. Roer die meel en suiker daarby en klits tot glad.
Verhit die orige melk oor lae hitte tot dit net begin kook. Roer vinnig die eiermengsel daarby en hou aan roer tot dit verdik. Kook vir 'n minuut terwyl jy dit roer. Hou dop dat dit nie aanbrand nie.
Voeg die vanieljegeursel by en meng goed.
Rooster in 'n jaffelpan tot bros en goudbruin. Sprinkel kaneelsuiker oor en geniet dadelik.
* Idees vir ander vulsels: Dik vla met piesang, sjokolade en malvalekkers.
Soet pizza op die kole
Gebruik tortilla-"wraps" met heerlike bolae. Plaas op 'n oop rooster oor medium kole vir omtrent 10 minute. Rol op en geniet.
Smeer met sjokoladesmeer, karamel of kondensmelk, en voeg piesang by as jy wil. Die grootmense kan hulle eie weergawe maak en dit geniet met groenvye en roomkaas of enige ander sagte kaas.